Diari Oficial de la Generalitat Valenciana


Sumari del DOGV 7522, del 11-05-2015 (2015/4195)

RESOLUCIÓ 24 d'abril de 2015, de la Direcció General d'Avaluació Ambiental i Territorial, per la qual s'amplia el termini d'exposició del pla «Alacant Avanza-Innovation Park&Shopping Centre».
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4195


Data del document
:   24-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Alacant
    * pla d'urbanisme

RESOLUCIÓ 24 d'abril de 2015, de la Direcció General d'Avaluació Ambiental i Territorial, per la qual s'amplia el termini d'exposició del pla «Alacant Avanza-Innovation Park&Shopping Centre». [2015/4195]  
Vist l'informe de la Subdirecció General d'Ordenació, Planificació i Actuacions Territorials Estratègiques, la transcripció del qual és la següent:  
«Amb data de registre d'entrada de 9 d'abril de 2015, l'Ajuntament d'Alacant remet un escrit sol·licitant una pròrroga del termini de 45 dies hàbils de l'exposició pública de la versió preliminar del document de planificació de l'actuació territorial estratègica denominada «Alacant Avanza-Innovation Park&Shopping Centre» declarada com a tal per Acord del Consell de 20 de juny de 2014.  
Els motius al·legats pel Consistori es basen en el gran interés suscitat pel projecte en un ampli elenc d'agents socials i públic en general, els quals manifesten el seu desig de formular aportacions i al·legacions a la documentació presentada. Entén l'Ajuntament que és una documentació complexa i que la seua anàlisis adequada requerix un major període de temps del previst per la Resolució de 19 de gener de 2015, de la consellera d'Infraestructures, Territori i Medi Ambient. Este període de 45 dies hàbils va entrar en vigor l'endemà de la publicació de la resolució en el Diari Oficial de la Comunitat Valenciana, de 16 de març de 2015. Per això, i a la vista que:  
  
1. La sol·licitud de l'Ajuntament d'Alacant està en termini administratiu per a efectuar l'esmentada petició, segons allò que s'establix en l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú.  
2. D'acord amb el que s'ha establit per l'article 61.1 de la Llei 5/2015, d'Ordenació del Territori, Urbanisme i Paisatge, el pla se sotmetrà a participació pública i consultes, segons el que preveu l'Acord del Consell, per un termini mínim de 45 dies hàbils. Configurat este termini, i en funció de la regulació de l'esmentada llei, res no impedix que este siga major als referits 45 dies.  
3. Els motius exposats per l'Ajuntament d'Alacant són comprensibles per la complexitat de la documentació i l'interés ciutadà suscitat per este projecte.  
La Subdirecció General d'Ordenació, Planificació i Actuacions Territorials Estratègiques proposa que siga concedida l'ampliació del termini d'exposició pública del pla «Alacant Avanza-Innovation&Shopping Centre» per la mitat de l'establit en l'esmentada Resolució de 19 de gener de 2015, atenent els mencionats articles 49 de la llei 30/1992 i 53.3 de la LOTUP.» Per tant, resolc:  
  
Primer  
Concedir l'ampliació del termini d'exposició pública del pla «Alacant Avanza-Innovation&Shopping Centre» per la mitat de l'establit en la Resolució de 19 de gener de 2015, de la consellera d'Infraestructures, Territori i Medi Ambient.  
  
Segon  
Este acord d'ampliació del termini haurà de ser notificat als interessats atenent a allò que s'ha regulat en l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú.»  
  
València,.- El director general d'Avaluació Ambiental i Territorial: Juan Giner Corell.